JayJayThrowThrow/commonwealth-wiki-mix huggingface dataset:
Jun

Jun () atau Juni (, [ju.ni]) ialah bulan keenam dalam sebuah tahun dalam takwim Gregorius dan merupakan salah satu bulan yang mempunyai 30 hari. Tiada bulan yang bermula pada hari yang sama dengan bulan ini.

Bulan Jun berlakunya kejadian solstis: solstis musim panas di Hemisfera Utara dan solstis musim sejuk di Hemisfera Selatan.
Peristilahan

Nama bulan ini berasal dari nama bahasa Latin Iunius dalam takwim Romawi sempena Juno, dewi perkahwinan dan naungan masyarakat Rom Purba isteri kepada Jupiter, perkara ini turut disokong dalam penulisan Ovidius. Ovidius ada mengusulkan punca lain nama ini dari iuniores "yang muda" selari dengan nama maiores ("yang tua") memberi nama kepada bulan sebelumnya Maius. Nama bulan tersebut diserapkan ke dalam bahasa Melayu Nusantara melalui dua bentuk:

* "Juni" dalam bahasa baku dipakai Indonesia hasil peminjaman bahasa Belanda (Juni),

* "Jun" dalam bahasa baku dipakai Malaysia, Singapura dan Brunei hasil peminjaman - maka ia menjadi pilihan yang dominan dan diutamakan untuk penamaan entri ini.

Kawasan-kawasan dalam Selatan Thailand menggunakan nama "Mitunayon" ( menyerap míthùnaa-yon) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Kembar dilambangkan sepasang orang sedemikian ().
Rujukan

Kategori:Bulan (takwim)
Julai

Julai [, ju-lai] atau Juli [, ju-li] ialah bulan ketujuh dalam tahun Masihi yakni satu tahun mengikut takwim Gregorius selepas bulan Jun, ia mempunyai 31 hari. Tarikh hari pertamanya bermula pada hari yang sama dengan Januari pada tahun lompat dan bulan April setiap tahun.

Bulan ini dinamakan sempena memperingati Julius Caesar yang dikatakan lahir pada bulan ini. Sebelumnya, ia dipanggil Quintilis yang bererti "kelima" dalam bahasa Latin, kerana pada asalnya takwim Romawi bermula pada bulan Mac. Nama bulan ini diturunkan ke dalam bahasa Melayu Nusantara melalui dua bentuk:

* "Juli" dalam bahasa baku dipakai Indonesia hasil peminjaman bahasa Belanda juli [yu.li]
* "Julai" dalam bahasa baku dipakai Malaysia, Singapura dan Brunei hasil peminjaman [ju.lai] - maka ia menjadi pilihan yang dominan dan diutamakan untuk penamaan entri ini.

Kawasan-kawasan dalam Selatan Thailand menggunakan nama "Karakadakom" ( menyerap kàrákàdaa-khom) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Ketam dilambangkan haiwan serupa ().
Rujukan

Kategori:Bulan (takwim)
Ogos

Ogos (, [o.gos]) atau Agustus (, [a.gus.tus]) ialah bulan kelapan dalam tahun Masihi yakni satu tahun mengikut takwim Gregorius selepas bulan Julai, ia mempunyai 31 hari. Ogos bermula pada hari yang sama dengan Februari pada tahun lompat.
Peristilahan

Bulan ini dinamakan para anggota Senat Rom sempena memperingati usaha dan pencapaian Augustus Caesar yang dikirakan jatuh ke dalam bulan sama takwim Romawi - takwim ini merupakan asas kepada takwim-takwim Julius dan Gregorius yang dipakai di dunia Barat kini. Sebelum itu, bulan ini dipanggil Sextilis, yang bererti "keenam" dalam bahasa Latin (sex bermaksud "enam"). Nama bulan ini diturunkan ke dalam bahasa Melayu Nusantara melalui dua bentuk:

* "Agustus" dalam bahasa baku dipakai Indonesia hasil peminjaman bahasa Belanda (Augustus),
* "Ogos" dalam bahasa baku dipakai Malaysia, Singapura dan Brunei hasil peminjaman - maka ia menjadi pilihan yang dominan dan diutamakan untuk penamaan entri ini.

Kawasan-kawasan dalam Selatan Thailand menggunakan nama "Singhakom" (, menyerap sǐnghǎa-khom) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Singa dilambangkan haiwan serupa.
Kepentingan

Bulan ini memainkan peranan penting dalam sejarah banyak negara serantau Nusantara. Pada bulan ini jatuhnya:

* tanggal para pahlawan Indonesia memproklamasikan kemerdekaan diri daripada penjajahan oleh kuasa Belanda sebagai sebuah negara merdeka pada 17 hari bulan tahun 1945,
* Pengisytiharan merdekanya bahagian Semenanjung Melayu dijajah Empayar British pada 31 Ogos 1957.
* Pemberian keizinan memerintah diri Borneo Utara (kini Sabah) pada bulan ini tahun 1963 sebelum bergabung dalam suatu entiti besar bersama Singapura dan Sarawak sebulan kemudian,
* Perpisahan Singapura dari gabungan Malaysia sebagai suatu republik berasingan pada 7 haribulan tahun 1965 setelah kedua-dua pihak mengalami masalah perhubungan dan pemerintahan yang tidak dapat diselesaikan lagi pascagabungan.
Rujukan

Kategori:Bulan (takwim)
Oktober

Oktober ( [ok.to.bĕr]) ialah bulan kesepuluh dalam sebuah tahun dalam takwim Gregorius dan merupakan salah satu bulan yang mempunyai 31 hari. Oktober bermula pada hari yang sama dengan Januari pada tahun biasa.
Peristilahan

Nama bulan ini berasal daripada bahasa Latin ôctō yang bererti "lapan", yakni bulan kelapan dalam takwim Romawi lama yang dasabulan sehinggalah 153 SM. Penamaan ini kekal dengan kemasukan bulan-bulan baharu serta penetapan hari penghulu takwim pada zaman Julius Caesar.

Kawasan-kawasan dalam Selatan Thailand menggunakan nama "Tulakom" ( tùlaa-khom) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Tula dilambangkan sepasang dacing atau tulā.


Kategori:Bulan (takwim)
Disember

Disember ialah bulan terakhir dalam sebuah tahun dalam takwim Gregorius dan merupakan salah satu bulan yang mempunyai 31 hari. Bulan ini bermula pada hari yang sama dengan September pada setiap tahun.

Nama bulan ini berasal daripada bahasa Latin Decem yang bererti "kesepuluh"; Disember merupakan bulan kesepuluh dalam takwim Romawi yang dasabulan sehinggalah 153 SM. Kawasan-kawasan dalam Selatan Thailand menggunakan nama "Tanwakom" (, menyerap thanwaa-khom) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Pemanah dilambangkan busur atau dhanu.

Kategori:Bulan (takwim)
Mac

Mac () atau Maret (, [ma.rĕt]) ialah bulan ketiga dalam sebuah tahun dalam takwim Gregorius dan merupakan salah satu bulan yang mempunyai 31 hari.

Mac bermula pada hari yang sama dengan Februari pada tahun biasa dan bulan November pada semua tahun. Ekuinoks Mac juga bermula pada waktu ini.
Peristilahan

Nama bulan ini datang dari bulan Martius dalam takwim Romawi yang dinamakan bersempena Mars, dewa perang masyarakat Rom Purba yang dipercayai juga sebagai leluhur pengasas kerajaan Rom iaitu Romulus dan Remus; malah peperangan dimulakan pada waktu ini juga. Nama bulan tersebut diserapkan ke dalam bahasa Melayu Nusantara melalui dua bentuk:

* "Maret" dalam bahasa baku dipakai Indonesia hasil peminjaman bahasa Belanda (Maart),
* "Mac" dalam bahasa baku dipakai Malaysia, Singapura dan Brunei hasil peminjaman - maka ia menjadi pilihan yang dominan dan diutamakan untuk penamaan entri ini.

Kawasan-kawasan dalam Selatan Thailand menggunakan nama "Minakom" (, menyerap miinaa-khom) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Ikan dilambangkan makhluk serupa ().
Sejarah

Pada asalnya, Mac merupakan bulan pertama dalam kalendar Rom selewat-lewat 153 SM; banyak sambutan tahun baru turut disambut tamadun tersebut pada bulan ini. Julius Caesar menambahkan bulan Januari dan Februari di hadapannya pada zaman pemerintahan baginda menganjak kedudukan bulan ini kepada turutan ketiga takwim yang kekal sehingga hari ini.
Rujukan

Kategori:Bulan (takwim)
Januari

Januari merupakan bulan pertama dalam setahun dikira dalam takwim Gregorius. Bulan ini mempunyai 31 hari.

Bulan ini rata-rata merupakan bulan terdingin sepanjang tahun dalam sebahagian besar hemisfera utara (sebagai bulan kedua musim sejuk) dan bulan terpanas sepanjang tahun dalam sebahagian besar Hemisfera Selatan (sebagai bulan kedua musim panas). Di belahan bumi Selatan. Januari bermula pada hari yang sama dengan bulan Oktober pada tahun biasa dan bulan April dan Julai pada tahun lompat.

Hari pertama bulan ini, 1 Januari disambut sebagai Hari Tahun Baru dan merupakan cuti am di kebanyakan negara termasuk alam Nusantara.
Peristilahan

"Januari" menyerap bahasa Latin iaitu Ianuarius terbitan nama Ianus iaitu dewa pintu, permulaan dan peralihan dipercayai masyarakat Rom purba; nama dewa ini turut merupakan akar asal perkataan"jendela" melalui perkaitan dengan janua, "pintu" memunculkan kata terbitan januella "pintu kecil" yang diturunkan kepada bahasa Portugis sebagai janela terserap ke dalam bahasa Melayu.

Kawasan-kawasan dalam Selatan Thailand seperti Pattani dan Menara menggunakan nama "Makarakom" (, menyerap mákàraa-khom) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Kambing Duyung dilambangkan makhluk makara.
Pentarikhan

Bulan ini mula diwujudkan berikutan pengubahan takwim Romawi asal yang terdiri dari 10 bulan 304 hari sebelum dipercayai ditambahkan dua bulan baharu termasuk bulan ini serta Februari sambil menggantikan Mac sebagai bulan penghulu oleh Romulus pada 713 SM.

Theodor Mommsen mencatatkan bahawa penghulu tahun takwim Rom ditetapkan pada 1 Januari pada 600 AUC (bersamaan 153 SM) akibat kejadian Perang Lusitania di mana seorang panglima Lusitania bernama Punicus menyerbu wilayah Romawi, mengalahkan dua gabenor serta membunuh pasukan tentera mereka, maka pihak Senat memutuskan mengirim konsul ke Hispania yang dijawatkan "dua bulan setengah sebelum waktu rasmi" (yakni 15 Mac).
Rujukan

Kategori:Bulan (takwim)
November

November ialah bulan kesebelas dalam sebuah tahun dalam takwim Gregoius dan merupakan salah satu bulan yang mempunyai 30 hari. Bulan ini bermula pada hari yang sama dengan bulan Februari dan bulan Mac pada setiap tahun kecuali pada tahun lompat.

Nama bulan ini berasal daripada bahasa Latin Novem, yang bererti "kesembilan"; November merupakan bulan kesembilan dalam takwim Romawi yang dasabulan sehinggalah 153 SM. Kawasan-kawasan dalam Selatan Thailand menggunakan nama "Persecikayon" (, menyerap phrɯ́tsacìkaa-yon) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Kala dilambangkan seekor kala jengking atau vṛścika.


Kategori:Bulan (takwim)
September

September ialah bulan kesembilan dalam satu tahun dalam takwim Gregorius dan merupakan salah satu bulan yang mempunyai 30 hari.

September bermula pada hari yang sama dengan Disember pada setiap tahun. Ekuinoks September berlaku pada bulan ini.
Peristilahan

Nama bulan ini berasal daripada bahasa Latin septem "tujuh" yakni bulan ketujuh dalam takwim Romawi yang pernah digunakan sehinggalah 451 SM.

Kawasan-kawasan dalam Selatan Thailand menggunakan nama "Kanyayon" (, menyerap kanyaa-yon) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Perawan dilambangkan bayangan seorang pemudi atau kanyā.
Rujukan

Kategori:Bulan (takwim)
April

April ialah bulan keempat dalam sebuah tahun dalam takwim Gregorius dan merupakan salah satu daripada empat bulan yang mempunyai 30 hari.

April bermula pada hari yang sama dengan Januari pada tahun lompat dan bulan Julai pada semua tahun.
Peristilahan

Nama "April" berasal daripada bahasa Latin aprilis sama ada daripada perkataan Latin aperire yang bererti "membuka", kemungkinannya merujuk kepada pokok-pokok berkembang pada musim bunga, ataupun daripada nama Aphrodite, dewi cinta dipercayai masyarakat Yunani Purba atau dewa Apru disembah masyarakat Etruria.

Kawasan-kawasan dalam Selatan Thailand menggunakan nama "Misayon" (, menyerap meesaǎ-yon) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Bebiri dilambangkan makhluk serupa ().
Sejarah

April pada asalnya merupakan bulan kedua dalam takwim Romawi asal, kedudukan ia terubah dengan penambahan bulan-bulan Ianuarius dan Februarius pada zaman pemerintahan Numa Pompilius sekitar tahun 700 SM. Ia akhirnya menjadi bulan keempat setelah sistem 12 bulan ditetapkan pada sekitar tahun 450 SM.

Bilangan hari April pada asalnya tetap pada 28 hari sebelum ditambah sehari pada 450 SM. Jumlah 30 hari ditetapkan dalam pembaharuan pentarikhan dilakukan pemerintahan Julius Caesar pada lewat 40-an SM sebangunnya takwim baharu zaman baginda.
Rujukan

Kategori:Bulan (takwim)
Februari

Februari ialah bulan kedua dalam sebuah tahun dalam takwim Gregorius. Ia merupakan bulan terpendek dengan cuma 28 hari (sehari ditambah berjumlah 29 jika tahun lompat).

Februari bermula pada hari yang sama dengan bulan Mac dan November pada tahun biasa dan bulan Ogos pada tahun lompat. Ia bulan terakhir musim sejuk di Hemisfera Utara dan bulan terakhir musim panas di Hemisfera Selatan.
Peristilahan

Nama "Februari" menyerap dari Februarius terbitan perkataan februum "penyucian" merujuk kepada upacara Februa dilakukan dalam tempoh Lupercalia takwim Rom mahupun kepada dewi Februus; ada yang menyatakan ia serapan istilah bahasa Etrusca bermaksud "membuang".

Kawasan-kawasan dalam Selatan Thailand menggunakan nama "Kumpapan" (, menyerap kumphaa-phan) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Timba dilambangkan kumbha, sejenis kendi.
Rujukan

Kategori:Bulan (takwim)
Geografi Indonesia

400px|right

Indonesia terletak di antara 6º LU – 11º LS dan 95º BT - 141º BT, antara Lautan Pasifik dan Lautan Hindi, antara benua Asia dan benua Australia, dan pada pertemuan dua rangkaian pergunungan, yaitu Sirkum Pasifik dan Sirkum Mediterranean.
Koordinat

Dilihat dari lintangnya, Indonesia terletak di antara 6º LU (Lintang Utara) dan 11º LS (Lintang Selatan). Kedudukan lintang yang sedemikian itu merupakan petunjuk bahwa:
* Simpadan bagian utara wilayah Indonesia ialah 6º LU dan paling selatan ialah 11º LS. (Tempat paling utara ialah Pulau We dan tempat yang paling selatan ialah Pulau Rote).
* Jarak lintangnya ialah 17º.
* Sebagian besar wilayah Indonesia terletak di belahan bumi selatan.
* Wilayah Indonesia dilalui oleh garis khatulistiwa.

Dilihat dari kedudukan garis bujurnya, wilayah Indonesia terletak di antara 95º BT dan 141º BT. Hal ini bermakna:
* Batas paling barat wilayah Indonesia ialah 95º BT dan paling timur ialah 141º BT.
* Jarak bujurnya ialah 46º (sekitar 5000 km, atau hampir 1/8 keliling bumi). Percanggahan garis bujur sedemikian itu menyebabkan adanya kelainan waktu.
* Semua wilayah Indonesia terletak di belahan bumi timur (dihitung dari meridian 0º).

Kedudukan astronomi yang demikian itu menunjukkan bahwa Indonesia terletak di daerah iklim tropika. Daerah iklim tropika terdapat di antara 23.5º LU atau Garisan Sartan, dan 23.5º LS atau Garisan Jadi. Hal ini mengakibatkan suhu di Indonesia cukup tinggi (antara 26º C - 28º C), curah hujan cukup banyak (antara 700mm – 7000mm per tahun), terdapat hujan zenit (hujan naik khatulistiwa), proses pelapukan batu-batuan cukup cepat serta terdapat berbagai-bagai jenis spesies haiwan dan tumbuhan.
Zona waktu

Kedudukan astronomi mengakibatkan terjadinya percanggahan waktu sekitar 3 jam (yang lebih tepatnya 46 x 4 minit = 184 minit) antara bahagian paling timur dengan bahagian paling barat Indonesia.

Sejak tanggal 1 Januari 1988, di Indonesia pembahagian daerah waktu yang baharu dilakukan, menggantikan pembahagian waktu lama yang berlaku sejak 1 Januari 1964. Dengan berlakunya pembahagian daerah waktu baru ini, terjadi pergeseran waktu di beberapa tempat.

* Daerah Waktu Indonesia Barat (WIB). Waktu Indonesia Bahagian Barat berdasarkan meridian pangkal 105º BT, meliputi keseluruhan Provinsi di pulau Sumatera, seluruh Provinsi di pulau Jawa, Provinsi Kalimantan Barat dan Provinsi Kalimantan Tengah (mempunyai selisih waktu 7 jam lebih awal daripada waktu Greenwich).

* Daerah Waktu Indonesia Tengah (WITA). Berdasarkan meridian pangkal 120º BT, meliputi Provinsi Kalimantan Timur, Kalimantan Selatan, Bali, Nusa Tenggara Barat (NTB), Nusa Tenggara Timur (NTT), dan seluruh Provinsi di Sulawesi (mempunyai selisih waktu 8 jam lebih awal daripada Greenwich).

* Daerah Waktu Indonesia Timur (WIT). Waktu Indonesia Bahagian Timur berdasarkan meridian pangkal 135º BT, meliputi seluruh provinsi di Irian Jaya (Papua), Maluku, dan Maluku Utara (mempunyai selisih waktu 9 jam lebih awal daripada waktu Greenwich).
Persidangan Asia Afrika

Persidangan Asia Afrika merupakan persekutuan di antara negara-negara di Asia dan Afrika. Persatuan ini dibentuk pada tahun 1955 di Bandung, Indonesia. Pertemuan pertama berlangsung di Gedung Merdeka, Bandung. Pertemuan ini dibuka oleh Presiden Soekarno dan pada masa itu diketuai oleh PM Ali Sastroamidjojo. Hasil dari presidangan ini berupa deklarasi yang dikenal dengan Dasa Sila Bandung. Persatuan ini dibentuk kerana pada masa itu sebahagian besar negara-negara di Asia dan Afrika sedang dijajah. Sehingga menimbulkan perasaan senasib dan sepenanggungan.

Negara-negara yang hadir pada Konferensi Asia Afrika 1955 antara lain:

Asia:
• Indonesia
• Filipina
• Kemboja
• Laos
• Vietnam
• Myanmar
• China
• Nepal
• Jepun
• Sri Lanka
• India
• Pakistan
• Iran
• Afghanistan
• Iraq
• Syria
• Jordan
• Lubnan
• Arab Saudi
• Yaman
• Turki

Afrika:
• Mesir
• Libya
• Sudan
• Habsyah
• Pantai Gading
• Liberia

Kategori:1955 di Indonesia
Kategori:1955 dalam hubungan antarabangsa
Kategori:Pergerakan Negara-Negara Berkecuali
Dasasila Bandung

Dasasila Bandung adalah sepuluh poin hasil pertemuan Persidangan Asia Afrika yang dilaksanakan pada 18-25 April 1955 di Bandung, Indonesia. Pernyataan ini berisi tentang "pernyataan mengenai dukungan bagi kedamaian dan kerjasama dunia". Dasasila Bandung ini memasukkan prinsip-prinsip dalam Piagam PBB dan prinsip-prinsip Jawaharlal Nehru.
Isi Dasasila Bandung

# Menghormati hak-hak dasar manusia dan tujuan-tujuan serta asas-asas yang termuat di dalam piagam PBB (Pertubuhan Bangsa-Bangsa)
# Menghormati kedaulatan dan integriti wilayah semua bangsa
# Mengakui persamaan semua suku bangsa dan persamaan semua bangsa, tanpa mengira besar mahupun kecil
# Tidak melakukan gangguan atau campur tangan dalam hal ehwal dalam negeri negara lain
# Menghormati hak-hak setiap bangsa untuk mempertahankan diri secara sendirian ataupun usaha sama yang sesuai dengan Piagam PBB
# Tidak menggunakan peraturan-peraturan dari pertahanan usaha sama untuk bertindak bagi kepentingan khusus dari salah satu negara besar dan tidak melakukannya terhadap negara lain
# Tidak melakukan tindakan-tindakan ataupun ancaman agresif mahupun penggunaan kekerasan terhadap integriti wilayah mahupun kemerdekaan politik suatu negara
# Menyelesaikan segala perselisihan antarabangsa dengan jalan damai, seperti perundingan, persetujuan, timbang tara (penyelesaian masalah hukum), ataupun cara damai lainnya, menurut pilihan pihak-pihak yang berkaitan sesuai dengan Piagam PBB
# Memajukan kepentingan bersama dan kerjasama
# Menghormati hukum dan tanggungjawab-tanggungjawab antarabangsa
Rujukan

Kategori:Persidangan Asia-Afrika
Unsur kimia

yang menunjukkan senarai unsur kimia]]

Unsur kimia (), biasanya dipanggil unsur, ialah bahan yang tidak dapat dibahagi atau ditukar kepada bahan lain dengan kaedah kimia biasa. Zarah paling kecil bagi unsur ialah atom, yang terdiri daripada elektron yang melingkari nukleus yang mengandungi proton dan neutron.

Nombor atomik bagi sesuatu unsur, Z adalah sama dengan nombor proton dalam atom unsur. Contohnya, karbon, unsur dengan nombor atomik 6, mempunyai 6 proton dalam nukleusnya. Semua atom dalam unsur mempunyai nombor atomik yang sama dan nombor proton yang sama. Tetapi, atom unsur yang sama mungkin berbeza dari segi bilangan neutron, dan dikenali sebagai isotop unsur. Jisim atomik sesuatu unsur, A, disukat dalam unit jisim atomik (iok) dan hampir sama dengan jumlah bilangan proton dan neutron dalam nukleus sesuatu unsur. Sebilangan unsur adalah radioaktif dan dalam proses pereputan radioaktif.

Unsur yang paling ringan ialah hidrogen dan helium, yang merupakan unsur yang pertama terbentuk pada Letupan Besar (Big Bang). Semua unsur yang lebih berat adalah dibuat sama ada secara semula jadi atau sintetik melalui pelbagai cara nukleosintesis.

Seperti mana pada tahun 2005, terdapat hanya 116 unsur yang diketahui, di mana 91 terbentuk secara semula jadi. 25 unsur yang lain adalah buatan manusia; unsur yang pertama dihasilkan manusia ialah teknetium pada tahun 1937. Semua unsur buatan manusia adalah radioaktif dengan separuh hayat pendek. Mana-mana unsur radioaktif yang terbentuk semasa pembentukan Bumi sudah reput.

Cara yang terbaik untuk memaparkan semua unsur ialah jadual berkala, yang mengelompokkan unsur-unsur dengan sifat kimia yang sama.

Hanya 9 unsur wujud sebagai molekul manakala yang lain terdiri daripada atom:
* Hidrogen (H2)
* Nitrogen (N2)
* Oksigen (O2)
* Fluorin (F2)
* Klorin (Cl2)
* Bromin (Br2)
* Iodin (I2)
* Fosforus (P4)
* Sulfur (S8)
Tatanama

Nama-nama rasmi unsur kimia ditentukan oleh International Union of Pure and Applied Chemistry (IUPAC), yang biasanya menggunakan nama yang dipilih oleh ahli sains yang menemuinya. Unsur kimia juga diberi simbol kimia yang unik, berdasarkan nama unsur itu. Misalnya, karbon mempunyai simbol kimia 'C', manakala Natrium mempunyai simbol kimia 'Na', yang diambil daripada bahasa Latin, natrium. Simbol kimia difaham di peringkat antarabangsa manakala nama unsur mungkin memerlukan penterjemahan. Abjad pertama simbol kimia selalu ditulis dalam huruf besar. Nama penuh unsur tidak ditulis dalam huruf besar, kecuali pada permulaan ayat.
Kereaktifan

Unsur-unsur boleh berpadu (bertindak balas) untuk membentuk campuran seperti air dan lain-lain.

Ada unsur, terutamanya unsur logam, boleh berpadu untuk membentuk struktur baru dengan komposisi yang boleh berubah.
Lihat juga

* Jadual berkala
* Kimia
* Kimya TR
* Sebatian
Langsat

Pokok Langsat merupakan sejenis tumbuhan yang berasal daripada hutan Indonesia dan kini ditumbuh secara meluas di kawasan-kawasan tropika disebabkan buahnya yang manis. Pokok ini kini juga didapati di negara-negara ASEAN yang lain. Nama botaninya Lansium domesticum Jack. atau juga Lansium domesticum var pubescens.

Warna kulitnya adalah antara kuning dan coklat, dan seringnya bertompok-tompok, dengan tekstur yang licin atau lekit-lekit. Apabila kulitnya dikopek, isinya yang terdiri daripada ulas yang berasingan terdedah. Isinya yang lut cahaya adalah manis, tetapi biji-bijinya adalah pahit dan tidak dimakan.

Langat yang paling sedap dikenali sebagai langsat Indon. Rasanya manis dan bijinya kecil.

Nama sub spesies lain adalah dokong, duku, lansa, langseh, langsep, lanzon, lanzone, lansone, langcat atau kokosan.
Penyakit

Kerumping pada tanaman langsat adalah merupakan masalah utama kerana ia boleh membantutkan pertumbuhan dan pembesaran ranting, mengakibatkan keguguran daun dan kematian ranting & pucuk.Serangan selalunya bermula dari paras pangkal pokok. Serangan yang teruk pada dahan dan batang akan menjejaskan pengeluaran bunga dan buah.

Biasenya penyakit ini dikaitkan dengan dua jenis ulat pengorek kulit iaitu Doloessa viridis & Anarisia sp.
Lihat juga

* Senarai pokok
Rujukan




Langsat
Lanjut

Lanjut (Mangifera lagenifera) ialah spesies tumbuhan yang terdapat di hutan Asia Tenggara.
Penerangan

Lanjut dahulunya lazim terdapat di dusun-dusun, tetapi sudah jarang ditemukan. Pokoknya mampu mencapai ketinggian sehingga 30 meter. Buahnya seakan-akan buah binjai tetapi berbentuk seperti lai.

Buahnya panjang 12–15 cm, berwarna hijau keperangan atau keunguan dan berbau kuat. Isinya agak kasar, berwarna keunguan dan rasanya masam-masam manis apabila masak. Ia berbuah mengikut musim, tetapi jarang-jarang berbunga atau berbuah, mungkin selang musim terlalu lama dan mengambil masa bertahun-tahun.
Rujukan


Lihat juga

* Senarai pokok

Lanjut